Oskar Kokk

Oskar Kokk VR II/3 (16. jaanuar (vkj 3. jaanuar) 1895 Nõmme, Elistvere vald – 18. mai 1976 Vedu) oli eesti sõjaväelane, taluperemees, Elistvere vallavanem ja abivallavanem.

Esimeses maailmasõjas võttis ta osa lahingutest Saksa vägede vastu. 

Vabadussõjas osales Oskar Kokk lahingutes Punaarmee ja Landesveeri vastu Lõuna-Eestis ja Lätimaal 3. rügemendi (jalaväepolgu) 1. pataljoni ridades.

Vabaduse Risti II liigi 3. järgu kavaler (nr 1023/14.09.1920) isikliku vapruse eest Vabadussõjas (2. novembril 1919 Kudrowa mõisa all ja 28. novembril 1919 Tsernowa küla juures). 

Sai 1919. aasta detsembris kaprali auastme ja 1920. aasta jaanuaris nooremallohvitseriks. 

Hiljem oli ta Veske talu peremees Elistvere vallas Tartumaal. Kuulus Kaitseliitu, oli rühmapealik. Vabaduse Risti Vendade Ühenduse Tartu osakonna liige. 

Ta on maetud Tartu Maarja kalmistule.

Viited

Kirjandus
"Elistwere wallawanema abi Oskar Kokk ametist tagandatud." Postimees nr. 209, 6. august 1925 

Kategooria:Eesti vallavanemad
Kategooria:3. Üksiku Jalaväepataljoni koosseis
Kategooria:Kaitseliidu Tartumaa maleva liikmed
Kategooria:Vabadusristi II liigi 3. järgu kavalerid
Kategooria:Vabaduse Risti Vendade Ühenduse liikmed
Kategooria:Vabadussõja veteranid
Kategooria:Maarja kalmistule maetud
Kategooria:Sündinud 1895
Kategooria:Surnud 1976